Document ID: 31999R0547

Komisijas Regula (EK) Nr. 547/1999
(1999. gada 12. marts),
ar ko groza Regulu (EK) Nr. 2802/95 par dažu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2261/98 [2], un jo īpaši tās 9. pantu,
tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju;
tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību;
tā kā Komisijas 1995. gada 4. decembra Regulas (EK) Nr. 2802/95 [3] pielikumā attiecībā uz dažu preču klasifikāciju kombinētajā nomenklatūrā produkts Nr. 1 ir klasificēts kā dzēriens, neņemot vērā tā īpašās terapeitiskās un profilaktiskās īpašības dzelzs deficīta anēmijas ārstēšanā; tā kā ir jāgroza šā produkta klasifikācija, jo tas jāuzskata par medikamentu;
tā kā šajā regulā paredzētie pasākumi saskan ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Produkta Nr. 1 klasifikāciju Regulas (EK) Nr. 2802/95 pielikumā aizstāj ar tā klasifikāciju šīs regulas pielikumā.
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 12. martā

Labels: 0
3
17